A BIZOTTSÁG 1080/2008/EK RENDELETE
(2008. november 4.)
a 2006/2007-es, a 2007/2008-as és a 2008/2009-es gazdasági évre vonatkozóan a legkevésbé fejlett országokból származó, finomításra szánt nyers nádcukor vámkontingenseinek megnyitására és kezelésére vonatkozó részletes szabályok, valamint a legkevésbé fejlett országokból származó, az 1701 vámtarifaszám alá tartozó termékek behozatalára alkalmazandó részletes szabályok megállapításáról szóló 1100/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tarifális preferenciák általános rendszerének alkalmazásáról szóló, 2005. június 27-i 980/2005/EK tanácsi rendeletre (1), és különösen annak 12. cikke (6) bekezdésére,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (2), és különösen annak 134. cikkére, összefüggésben annak 4. cikkével,
mivel:
(1)
A 2006/2007-es, a 2007/2008-as és a 2008/2009-es gazdasági évre vonatkozóan a legkevésbé fejlett országokból származó, finomításra szánt nyers nádcukor vámkontingenseinek megnyitására és kezelésére vonatkozó részletes szabályok, valamint a legkevésbé fejlett országokból származó, az 1701 vámtarifaszám alá tartozó termékek behozatalára alkalmazandó részletes szabályok megállapításáról szóló, 2006. július 17-i 1100/2006/EK bizottsági rendelet (3) 5. cikke (7) bekezdésének d) pontja a „jóváhagyott gazdasági szereplőkre” korlátozza a legkevésbé fejlett országokból származó cukor behozatali engedélye iránti kérelmeket.
(2)
Az általános tarifális preferenciák rendszerének 2009. január 1-jétől2011. december 31-ig történő alkalmazásáról, illetve az 552/97/EK és az 1933/2006/EK rendelet, valamint az 1100/2006/EK és a 964/2007/EK (4) bizottsági rendelet módosításáról szóló, 2008. július 22-i 732/2008/EK tanácsi rendelet (GSP-rendelet) átfogóbb meghatározást tartalmaz: „a kérelmező”. Az említett rendelet által bevezetett módosítás azonban csak 2009. január 1-jétől, vagyis a GSP-rendelet új időszaka alkalmazásának kezdetétől alkalmazandó, nem pedig 2008. október 1-jétől, vagyis a cukorra vonatkozó következő gazdasági év kezdetétől. A piacot ellátni kész gazdasági szereplők közötti megkülönböztetés elkerülése érdekében az új meghatározás alkalmazásának kezdete egybeesik a cukorra vonatkozó gazdasági év kezdetével. Ezért az 1100/2006/EK bizottsági rendeletet ennek megfelelően módosítani kell.
(3)
Az e rendeletben előírt intézkedések összhangban vannak az Általános Preferenciális Rendszer Bizottságának véleményével.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1100/2006/EK rendelet 5. cikke (7) bekezdésének d) pontjában a „ jóváhagyott gazdasági szereplő biztosítékát” szövegrész helyébe a „kérelmező biztosítékát” szövegrész lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. november 4-én.